ভারত-সংযুক্ত আরব আমিরশাহি ম্যাচের বল গড়ানোর আগেই খবর ছড়িয়ে পড়েছিল, আমিরশাহি ফুটবল ফেডারেশন পাঁচ হাজার টিকিট তুলে নিয়েছে। সেই টিকিট গুলো বিনা পয়সায় দিয়ে দেওয়া হয়েছে আমিরশাহির ভক্তদের। উদ্দেশ্য একটাই, গ্যালারিতে বেশি সংখ্যায় যেন ভারতের সমর্থকরা উপস্থিত থাকতে না পারেন!

এই বিষয়ে অন্যান্য খবর

সেদিনের খালিদ কি আজকের সুনীল, প্রথম ম্যাচের আগে অতীতে ডুব বাগান কোচের


গ্যালারিতে ভারতের জন্য দর্শকরা চিৎকার করলে উৎসাহ পাবেন সুনীলরা। তাঁরা মাঠের ভিতরে নিজেদের নিংড়ে দেবেন। সেটা ঠেকানোর জন্যই আমিরশাহি ফুটবল সংস্থা এমন কাজ করেছিল বলেই খবর। ভারত-আমিরশাহি ম্যাচ শেষ। সেদেশের নামী সংবাদমাধ্যমে যে খবর প্রকাশিত হয়েছে, তা হাড় হিম করে দেওয়ার পক্ষে যথেষ্ট। সোশ্যাল মিডিয়ায় একটি ভিডিও ছড়িয়ে পড়েছে। সেই ভিডিওতে দেখা যাচ্ছে, পাখির খাঁচায় একাধিক মানুষ বন্দি।
খাঁচাটির সামনে লাঠি হাতে বসে এক ব্যক্তি। সেই ব্যক্তি বন্দিদের কাছে জানতে চাইছেন, তাঁরা কোন দলকে সমর্থন করবেন— ভারত নাকি আমিরশাহি? বন্দিদের মধ্যে অনেকেই জানান, তাঁরা ভারতকে সমর্থন করবেন। সঙ্গে সঙ্গে সেই ব্যক্তি হাতের লাঠি খাঁচায় মেরে বলেন, ‘‘এটা ঠিক নয়। তোমরা সবাই আমিরশাহিতে থাকো। তোমাদের তাই আমিরশাহিকেই সমর্থন করা উচিত।’’ এর পরে আবার লাঠি উঁচিয়ে সেই ব্যক্তি জিজ্ঞাসা করেন, তাঁরা কাদের সমর্থন করছেন? আমিরশাহিকে সমর্থন করছেন শোনার পরে সেই বন্দিদের খাঁচা থেকে ছেড়ে দেওয়া হয়। 
আমিরশাহির বিরুদ্ধে লড়েও হার মানে সুনীলের ভারত। একাধিক বার গোল করার মতো জায়গায় পৌঁছে গিয়েছিলেন সুনীল-উদান্তরা। কিন্তু ভাগ্য সহায় না থাকায় গোল হয়নি। সোশ্যাল মিডিয়ায় ছড়িয়ে যাওয়া ভিডিওটি অবশ্য ম্যাচের আগের। এই ভিডিও ভাইরাল হতেই সমালোচনার ঝড় ওঠে সর্বত্র। ভিডিওটি যিনি তৈরি করেছেন, তাঁকে আটক করা হয়েছে। তাঁকে জিজ্ঞাসাবাদও করা হয়েছে। পরে অবশ্য ভিডিওটির মালিক বলেন, ‘‘এই লোকগুলো আমারই কর্মী। ২২ বছর ধরে ওদের আমি চিনি। আমরা একসঙ্গেই থাকি। একই প্লেটে খাবার খাই। আমি ওদের মারিনি। সত্যিকারের বন্দিও করিনি। পুরোটাই মজার ছলে করা হয়।’’

🔻دولـة الامارات العربية المتحدة
النائب العام للدولة: تم اتخاذ الإجراءات القانونية ضد صاحب فيديو حبس أشخاص من الجنسية الآسيوية داخل قفص طيور ليدفعهم لتشجيع المنتخب الإماراتي وعرضه على النيابة المختصة باعتبار أن هذا المسلك جريمة معاقب عليها قانونا ولايعبر عن قيم التسامح فالإمارات pic.twitter.com/twUlfbsXaQ
— فاطمة الحبسي (@AlhabsiFatma) January 11, 2019